गुना सांसद ज्योतिरादित्य सिंधिया आज दोपहर गतिमान एक्सप्रेस से ग्वालियर आये। पत्रकारों से अनौपचारिक चर्चा में सिंधिया ने कहा कि कल दिल्ली में एआईसीसी की बैठक जरूर हुई थी। जिसमें प्रदेश की सभी विधानसभाओं के जीताऊ कैडिंटेड के नाम पर चर्चा हुई है। लेकिन दशहरा के चक्कर में अभी कोई लिस्ट फाइनल नही हुई है, लेकिन दशहरा के बाद फिर से स्क्रीनिग कमेटी की बैठक होगी। जिसके बाद सभी विधानसभा सीटों पर अगले 5 से 6 दिन में प्रत्याशियों के नाम जारी होंगे। वहीं दिग्विजय सिंह की पत्नी अमृता सिंह के बुधनी से चुनाव लड़ने के मामले में ज्योतिरादित्य सिंधिया ने कहा है कि अभी इस मामले में कहना जल्दबाजी होगी, क्योंकि ये स्क्रीनिंग कमेटी की बाते है, जो मीडिया में नहीं बताई जा सकती है।